बे जाथायखौ नोजोर लाखिनानै चिरां जिल्लानि DSP मुस्रि प्रताप दासआ फोरमायोदि, बिथांमोना मोनसे खौरां मोन्दोंमोन दि सासे मानसिया गावनि 9 बोसोर बैसोनि उन्दै फिसाजोखौ जिनाहारि खालामदों। लोगो-लोगोनो पुलिसनि मोनसे हानजाया साथिपुर ओनसोलाव नायगिदिंहैयो। नाथाय बे जाथाइजों लोब्बा थानाय दायनिगिरिआ खारनायलाय चिरांनि सिमना ओनसोल बासुगाव थानानि सिंआव थानाय मोनसे जायगानिफ्राय हमना मोनो आरो दा बे दायनिगिरिनि सायाव आयेननि राहा लागासिनो।